L 46/44 Jurnalul Oficial al Uniunii Europene 19.2.2011 DECIZIA COMISIEI din 18 februarie 2011 de autorizare a Franței, în conformitate cu Directiva 92/66/CEE a Consiliului, să transporte pui de o zZi și puicuțe ouătoare în afara zonei de protecție stabilite din cauza apariției unui focar de maladie de Newcastle în departamentul Câtes d'Armor [notificată cu numărul C(2011) 869] (Text cu relevanță pentru SEE) (Numai textul în limba franceză este autentic) (2011/111/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 92/66/CEE a Consiliului din 14 iulie 1992 de stabilire a măsurilor comunitare de combatere a maladiei de Newcastle (!), în special articolul 9 alineatul (2) litera (f) punctul (1i), întrucât: Directiva 92/66/CEE definește măsuri de combatere la nivelul Uniunii care se aplică în cazul apariției unui focar de maladie de Newcastle la păsări de curte sau porumbei călători și la alte păsări ținute în captivitate. În conformitate cu directiva respectivă, imediat după confirmarea oficială a diagnosticării maladiei de Newcastle la păsări de curte, statul membru în cauză trebuie să asigure delimitarea, de către autoritatea competentă, în jurul exploatației infectate, a unei zone de protecție pe o rază de minimum trei kilometri, înscrisă la rândul ei într-o zonă de supraveghere cu o rază minimă de zece kilometri. Măsurile aplicate în zona de protecție trebuie să includă o interdicție de scoatere a păsărilor de curte şi a ouălor pentru incubaţia din exploatația în care sunt ținute, cu excepția cazului în care autoritatea competentă auto- rizează transportul în anumite condiții. În mod special, autoritatea competentă poate autoriza transportul puilor de o zi sau a puicuțelor ouătoare numai într-o exploatație din interiorul zonei de supra- veghere în care nu există alte păsări de curte. Totuși, statele membre în care nu este posibil transportul unor astfel de pui și puicuţe la o exploatație situată în zona de supraveghere sunt autorizate, în conformitate cu procedura prezentată în Directiva 92/66/CEE, să permită transportul puilor și puicuțelor la o exploatație din afara zonei de supraveghere. () JO L 260, 5.9.1992, p. 1. (4) La 3 ianuarie 2011, Franța a confirmat apariția unui focar de maladie Newcastle într-o exploatație de creştere a porumbeilor pentru carne în municipalitatea Langoat,  departamentul  Câtes dArmor. La 30 decembrie 2010, se stabilise deja o zonă de protecție şi de supraveghere în jurul exploatației respective. La 4 ianuarie 2011, Franța a informat Comisia cu privire la confirmarea focarului și măsurile de control adoptate, inclusiv interdicția deplasării și transportului de păsări de curte în afara zonelor de protecție și supraveghere stabilite, conform dispozițiilor Directivei 92/66/CEE. Zona de protecție stabilită de Franța cuprinde exploatații cu o producție considerabilă de pui de o zi și puicuţe ouătoare, iar exploatațiile situate în zona de supraveghere nu au o capacitate suficientă pentru a primi această producţie. Prin urmare, Franța a informat Comisia că transportul puilor de o zi sau al puicuţelor ouătoare către o exploatație situată în interiorul zonei de supra- veghere nu este posibil. În consecință, Franța a cerut autorizarea de a transporta astfel de pui şi puicuțe la exploatații situate în afara zonei de supraveghere. Puii de o zi și puicuţele ouătoare originare din exploatații situate în zona de protecție vor rămâne în Franța. Este oportun să se dispună autorizarea cerută cu condiția ca Franța să adopte măsuri stricte de control şi precauție, în conformitate cu Directiva 92/66/CEE, care să garanteze că nu există niciun risc de răspândire a maladiei de Newcastle. Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală,